google/wiki40b huggingface dataset:
Liutauras Degėsys

Liutauras Degėsys (g. 1953 m. spalio 1 d. Vilniuje) – poetas, filosofas, Vilniaus pedagoginio universiteto (VPU) Filosofijos katedros docentas.

Biografija

1971 m. baigė Vilniaus 15-ąją vidurinę mokyklą, 1976 m. Vilniaus universiteto (VU) Filosofijos fakultete – psichologijos studijas. 1979-1982 m. VU Filosofijos katedros aspirantas. Filosofijos mokslų daktaras (1982 m.), docentas. 1984 apgynė daktaro disertaciją tema „Gnoseologijos problemos Džordžo Santajanos filosofijoje“, humanitarinių mokslų (filosofijos krypties) daktaras. Stažavosi Prahos (Čekija) ir Budapešto universitetuose (Vengrija), tobulinosi ir dėstė Švedijoje bei JAV.
1976-1979 m. Kauno Antano Sniečkaus politechnikos instituto Filosofijos katedros asistentas. Nuo 1982 m. VPU dėstytojas. Taip pat dėsto Vilniaus kolegijoje. 2008 m. buvo išrinktas vienu iš 10 geriausių Lietuvos dėstytojų.
Nominuotas vaikų rašytojos Astridos Lindgren premijai 2011 metais gauti.
VPU Istorijos fakulteto mokslo tarybos pirmininkas. Nuo 1990 m. Lietuvos rašytojų sąjungos narys.

Kūryba

Respublikinėje spaudoje debiutavo 1967 m. Rašo filosofinio pobūdžio knygas ir straipsnius, kuria eiles. Rengia kultūros komentarus (Lietuvos radijo laidoje „Kultūros savaitė“).
Monografijų, mokslinių straipsnių, vadovėlių vidurinėms bei aukštosioms mokykloms, esė rinktinių ir 8 poezijos knygų autorius. Taip pat yra vadovėlių vidurinėms mokykloms „Etika 7-9 klasei”, „Mano ir Tavo šalis Lietuva” (sociokultūrinio ir pilietinio ugdymo vadovėlis ir mokytojo knyga), vadovėlio aukštajai mokyklai „Etika, kaip loginio mąstymo teorija ir praktika” autorius ir bendraautoris. Savo esė skelbia žurnale Fortūna.
Poetinę veiklą pradėjo rašydamas apie „Baltą vaikystės triušelį nuo verkimo raudonom akimis“. Ši ištrauka iš pačios pirmosios Liutauro Degėsio parašytos knygos „Žalias paukštis“ (1984 m.). Eilėraščiai – berniukams ir mergaitėms (iliustravo dailininkė Inga Gilytė). Knygos dizainas: eilėraščiai berniukams skaitomi iš vienos knygos pusės, mergaitėms – iš kitos (pirmą kartą Lietuvoje leidinys išleistas 2 formatais).
Roko grupės „Faktas" dainų tekstų autorius (1989 m. grupei „Faktas“ sukūrė vieną iš žinomiausių jų dainų „Vėjas“). Eilėraštis apie užtrauktuką (iš „Žvėrynas. Žolynas“. poezijos knygos) tapo daina (atlieka „Aktorių Trio“ ir Stasys Daugirdas).
Pleištinis laumžirgis

Paplitimas

Paplitęs visoje Palearktikoje, nuo Europos iki Tolimųjų Rytų. Lietuvoje gyvena visur, kur yra švarių vidutinio dydžio ir didesnių upių su žvyringo ar smėlingo dugno sraunumomis (pvz., Merkys, Neris, Šventoji).
Saugoma rūšis Lietuvoje nuo 2003 m., įtraukta į Lietuvos raudonąją knygą. Įrašyta į Berno konvencijos II priedą, taip pat Buveinių direktyvos II ir IV priedus.
Grėsmę kelia upių patvenkimas, uždumblėjimas, vandens tarša.
Jovita Vedrickienė

Biografija

2004 m. Jovita baigė Tauragės Versmės gimnaziją. Nuo 2004 iki 2008 m. Vilniaus universiteto (VU) Matematikos ir informatikos fakultete studijavo finansų ir draudimo matematiką, statistikos bakalaurė. Nuo 2008 iki 2010 m. VU MIF studijavo finansų ir draudimo matematiką, matematikos magistrė. 2010–2011 m. Vlerick Leveno-Gento vadybos mokykloje su pagyrimu baigė finansų vadybos magistro studijas. 2011–2014 m. mokėsi CFA Institute, prileista prie atestuoto finansų analitiko (CFA) II lygio egzamino.
2008–2010 m. AB Lietuvos draudimas aktuarė. 2011–2013 m. banko AB „Swedbank“ rizikos analitikė. Nuo 2013 m. UAB „Atea“ grupės kontrolierė.
Ištekėjusi (2013 m.). Vyras Tautvydas Vedrickas (g. 1990 m.), šachmatininkas, FIDE meistras, Lietuvos greitųjų šachmatų čempionas. Turi sūnų.

Sportinė veikla

Šachmatais Jovita Žiogaitė pradėjo žaisti būdama 5-erių metų, kuomet šachmatų mėgėjas tėtis nutarė išmokyti abu savo vaikus – Jovitą ir metais vyresnį brolį Modestą. Vaikai lankė šachmatų būrelį. Jovita baigė Tauragės vaikų ir jaunių sporto mokyklą. Treneris Romualdas Ogiala. Vėliau Jovita buvo privačios Šachmatų mokyklos „Vilniaus fortas“ auklėtinė. Treneris Vaidas Sakalauskas. Dalyvavo Moterų šachmatų olimpiadose: 2012 metais – Stambule (Turkija), 2008 m. kaip atsarginė žaidėja Drezdene (Vokietija).
Dirba savanore organizacijoje „ŠachmatAukim“, populiarina žaidimą šachmatais tarp vaikų.
Ignacio Ramonet

Ignasijus Ramonetas Migesas (isp. Ignacio Ramonet Miguez; g. 1943 m. gegužės 5 d. Redondeloje) – Ispanijos žurnalistas, mokslininkas ir rašytojas. Išaugo Tanžere. Ramonet turi semiotikos ir kultūros istorijos mokslų daktaro laipsnį, įgytą Paryžiaus aukštojoje socialinių mokslų mokykloje. Jis yra Paryžiaus Diderot universiteto komunikacijos teorijos profesorius.
Nuo 1991 iki 2008 m. ėjo laikraščio „Le Monde diplomatique“ vyriausiojo redaktoriaus pareigas. Šiame laikraštyje jo parašytas vedamasis straipsnis 1997 m. privedė prie Finansinių sandorių ir piliečių veiksmų apmokestinimo asociacijos (pranc. Association pour la Taxation des Transactions financières et pour l'Action Citoyenne, ATTAC) įkūrimo.
I. Ramonetas yra vienas nevyriausybinės organizacijos „Media Watch Global“ įkūrėjų ir dabartinis jos prezidentas. Jis taip pat yra vienas „El País“ redaktorių, taip pat kanalo TeleSUR patariamosios tarybos narys.
Alfredas Smailys

Alfredas Smailys (1928 m. gegužės 7 d. Girininkuose – 1995 m. balandžio 28 d. Kaune, palaidotas Pažėrų kapinėse) – Lietuvos gydytojas-kardiologas, profesorius.

Biografija

1949 m. baigė KMU Medicinos fakultetą, vėliau aspirantūrą Maskvoje. Iki 1953 m. dirbo Kauno respublikinės klinikinės ligoninės chirurginio skyriaus ordinatoriumi. 1957 m. dėstė KMU Hospitalinės chirurgijos katedroje. 1957 m. tapo docentu, o 1969 m. – profesoriumi. 1957 m. jam suteiktas medicinos mokslų kandidato laipsnis. 1966 m. apgynė medicinos mokslų daktaro disertaciją. 1968–1994 m. prof. A. Smailys buvo Kardilogijos instituto Širdies ritmo tyrimo labotarorijos vedėjas.
1989 m. išrinktas į TSRS Aukščiausiąją Tarybą. 1990 m. išrinktas Lietuvos MA nariu korespondentu. Inicijavo Paminklinės Prisikėlimo bažnyčios ir VDU atkūrimą, buvo Senato narys. 1994 m. jo iniciatyva Rygoje įkurta visuomeninė organizacija „Baltijos vienybė“.

Atminimas

2000 m. gegužės 11 d. Žaliakalnyje (Savanorių g. 58) atidengta memorialinė lenta.
Zigmantas Šarka

Zigmantas Šarka (g. 1958 m. balandžio 5 d.) – Lietuvos sportinio jojimo raitelis, Lietuvos žirginio sporto sąjungos narys.

Biografija

Gimė Klaipėdos rajone esančiame mieste Priekulėje. Augo Vilkyčių kaime. Joti sportiniais žirgais pradėjo nuo 1969 m. Priekulėje. Pirmieji jojimo treneriai buvo Antanas Juodžbalis, Juozas Bardauskas, VIktoras Mažeika. 1973 m. pirmą kartą startavo jojimo varžybose. 1976 m. baigė Priekulės vidurinę mokyklą. 1977 m. įstojo į Lietuvos Kūno kultūros institutą (dabar Lietuvos sporto universitetas). Dirbo jojimo treneriu Lietuvoje (Priekulėje, Kaune, Marijampolėje, Vilniuje), Norvegijoje.
Nemėžio Šv. Rapolo Kalinausko gimnazija

Istorija

1945 m. rugpjūčio mėn. Nemėžyje atidaryta pradinė mokykla. Ji buvo įsikūrusi keliuose pastatuose. Mokykloje dirbo du mokytojai: mokyklos direktorius Seif Aksanov ir mokytoja Marijana Aksanova. Čia buvo dėstoma aritmetika, lietuvių kalba, rusų kalba, literatūrinis skaitymas, geografija, gamta, kūno kultūra, darbai, dainavimas. 1948–1949 m. mokykloje mokėsi jau 80 mokinių. 1951 m. atidarytos pradinės klasės lenkų dėstomąja kalba.
1953 m. mokykla tapo septynmetė. Joje mokėsi 98 mokiniai. Nuo 1963 m. ji jau aštuonmetė, mokėsi 176 mokiniai. 1965 m. mokykla persikėlė į naują dviejų aukštų pastatą. 1969–1970 mokslo metais Nemėžio mokykla tampa vidurine. Čia mokėsi jau 412 mokinių. 1983 m. pastatytas naujas mūrinis trijų aukštų mokyklos pastatas su erdviomis klasėmis, aktų ir sporto salėmis, valgykla, biblioteka. Prie mokyklos buvo įrengtas puikus stadionas. 1985 m. atidaryta pirmoji lietuviška klasė, kurioje buvo devyni mokiniai. Pastaruoju metu lietuvių kalba mokėsi apie 400 vaikų. 2010 m. mokykla tapo gimnazija. Pavadinta šventojo, karmelitų vienuolio Rapolo Kalinausko vardu.
MG3

Naudojimas

Kulkosvaidis MG-3 yra vienas pagrindinių pėstininkų ginklų. Jis naudojamas prieš pėstininkus ir nešarvuotą bei lengvai šarvuotą techniką. Kulkosvaidis sudaro didžiąją dalį pėstininkų skyriaus ugnies galios. Jį gali naudoti ir jūrų bei oro pajėgos. Kulkosvaidis maitinamas 50 šovinių juosta. Dėl greito šaudymo tempo labai įkaista vamzdis, todėl jį būtina keisti po kiekvienos 250 šūvių serijos. Vamzdžio keitimas užima 6-10 sekundžių. Vamzdžio masė 1,5 kg.
Efektyvaus šūvio nuotolis nuo kojelių – 600 m, nuo stovo – 1000 m.
Dwain Chambers

Biografija

Dwain Chambers karjeros pradžioje pasiekė pasaulio jaunimo rekordą 100 m distancijoje. 1999 m. Pasaulio lengvosios atletikos čempionate sportininkui pavyko iškovoti net du medalius: 100 m įveikęs per 9,97 sekundes pelnė bronzos medalį ir kartu su šalies komanda pelnė sidabro medalį estafetės rungtyje. 2000 m. vasaros olimpinėse žaidynėse įvyko Chambers debiutas olimpiadoje. Sportininkas 100 m distanciją įveikė per 10,08 sekundes ir liko ketvirtas, nusileisdamas bėgikams iš Šiaurės Amerikos. 2002 m. sportininkas pasiekė Europos rekordą, bet po metų rekordas buvo anuliuotas dėl teigiamo draudžiamo preparato THG testo. Chambers pelnė dvejų metų draudimą dalyvauti profesionaliame lengvosios atletikos sporte ir draudimą dalyvauti olimpinėse žaidynėse visam gyvenimui. Taip pat visi jo pasiekimai nuo 2002 m. buvo anuliuoti. Sportininkas grįžo 2006 m. ir 2006 m. Europos lengvosios atletikos čempionate pelnė aukso medalį estafetės rungtyje. 2008 m. Pasaulio uždarų patalpų lengvosios atletikos čempionate 60 m distancijos bėgime pelnė sidabro medalį, o 2010 m. Pasaulio uždarų patalpų lengvosios atletikos čempionate iškovojo aukso medalį. 2009 m. sportininkas pasiekė Europos rekordą 60 m bėgime uždarose patalpose. Nuo 2008 m. sportininkas taip pat bandė patekti į profesionalią regbio lygą. Po grįžimo sportininkas išleido autobiografinę knygą „Race Against Me“.
Kadarifas (vilajetas)

Geografija

Teritorija turi sieną su Etiopija. Paviršus daug kur kalnuotas.
AS Nancy Lorraine

Istorija

1965 m. prijungtas FC Nancy klubas.
Córdoba CF

Istorija

Klubas įsikūrė 1953 metais kaip Club Deportivo San Álvaro, o 1954 m. gavo dabartinį pavadinimą.
Yra devynis sezonus žaidęs La Liga pirmenybėse, tačiau 2014/2015 metais liko paskutinėje vietoje (20) ir iškrito į žemesnį divizioną. 
Šiuo metu žaidžia Segunda División pirmenybėse.

Stadionas

Namų stadionas vadinasi Estadio Nuevo Arcángel, o jo talpa 21822 vietos.
Ignalina

Gamta ir geografija

Ignalina išsidėsčiusi ežeringame krašte – mieste telkšo Šiekštys (lenkų okupacijos metais poilsiautojų iš Varšuvos pavadintas Zieliony, vėliau „išverstas“ į Žaliasiai, Žaliasis), Gavaitis, greta miesto – Gavys, Paplovinis, Palaukinis, Ilgys, Baltys, Varnys, Juodinis, Agarinis, Gulbinis, Mekšrinis, Budaraistis, Žiežulinis, Krakinis, Viksvojis, Paviksvojis, Daržinėlės, teka upelė Narsupė.
Virš miesto stūkso mišku (jo senovinis pavadinimas – Trukamiškis) apaugusi didelė kalva Vilkakalnis, kuriame pastatytas TV retransliacijos bokštas ir gaisrininkų bokštelis, o Šiekščio pakrantėje stovi apžvalgos bokštas, priklausantis Lietuvos žiemos sporto centrui. Ignalinos regione yra per 209 ežerus.

Pavadinimo kilmė

Miesto pavadinimas yra asmenvardinės kilmės, nuo vyriško vardo Ignas. Tai buvusio Ignalinos palivarko ir Vidiškių dvaro savininko Igno Kaminskio „palikimas“. Ignalinos vardas kilęs ne nuo pagrindinės lyties Ignas, bet nuo mažybinės formos Ignelis (tarmiškai Ignalis). Manoma, kad pirmesnė forma buvusi Ignelinė ar Ignalinė, tačiau dėl slavų kalbų (lenkų, gudų ar rusų) įtakos ji pavirto Ignalina.
Liaudies etimologija Ignalinos vardo atsiradimą aiškina legendiškai: pasakojama apie nelaimingą, žmonių prakeiktą ir Ilgio ežere paskandintą kunigaikščio Budrio dukters Linos (ar Alinos) ir kryžiuočių belaisvio Igno meilę. Ilgio ežero vietoje stovėjusi kunigaikščio Budrio pilis. Jis turėjęs 9 sūnus ir gražuolę dukrą Liną, kurios akys buvusios mėlynos kaip žydintys linai. Kryžiuočiams užpuolus kraštą, Budrys su sūnumis išjojęs ginti tėvynės ir negrįžęs. Po mūšio Lina išėjusi į miškus ieškoti savo artimųjų, bet radusi sužeistą kryžiuočių riterį Igną, kurį slapta slaugiusi ir išgydžiusi. Jaunuoliai jau ruošėsi vestuvėms, tačiau Perkūnas supykęs, kad amžinas lietuvių priešas kryžiuotis ateis šeimininkauti į pilį, trenkęs į pilį ir ją sudaužęs. Pilis prasmegusi skradžiai žemę, o toje vietoje ėmė trykšti šaltinis. Sakoma, kad ši meilė nemirtinga, ežero šlaite trykšta skaidriu šaltinėliu, Linos ašaromis arba Alina vadinamu. Sakoma, kad ežere pučiant vėjui girdėti Linos rauda. Kuomet tarp gražiųjų ežerų ir kalvų atsirado nedidelis miestelis, žmonės jį pavadino Ignalina, kad amžiais minėtų tą nepaprastą Igno ir Linos meilę.
Šią legendą, pasiremdamas Budrių kaimo žmonių pasakojimais, pokaryje sukūrė žymus Lietuvos keliautojas Liudas Alseika, tuo metu dirbęs Ignalinos gimnazijoje mokytoju ir nuomavęs butą Budrių kaime.
Rašytojas Vytautas Žeimantas 2004 m. sukūrė kitą, literatūrinę Ignalinos vardo kilmės legendą – Ignalinos legendą (Lietuvos aidas, 2004, kovo 24).
Lietuvoje, Baltarusijoje, Lenkijoje yra (arba buvo) dar apie 10 gyvenviečių, turinčių vardą Ignalina. Rokiškio rajone yra buvęs Ignui Tyzenhauzui priklausęs Ignalinos palivarkas, minimas 1810 m. Šio palivarko istorija, supainiojus jį su Igno Kaminskio Ignalinos palivarku, pakliuvo į tarybines enciklopedijas, ir todėl iki šiol dažnai pateikiama, kalbant visai apie kitą Ignaliną.
Videometra

„Videometra“ – prodiuserių kompanija, kuri kuria tokius serialus kaip „Moterys meluoja geriau“, „Nekviesta meilė”, „Naisių vasara“ „Pasmerkti“. Kompanija taip pat kuria įvairius televizijos projektus bei laidas, užsiima masinių ir privačių renginių organizavimu ir komunikacija.
Piešiškės

Istorija

Kaimas minimas Molėtų krikšto metrikų knygoje de Pieszkuniszki (1701 m.), Alantos metrikų knygose de Villa Pieszkiszkiele (1737 m.), Pieszkiszki (1788 m.).
Farjabo provincija

Geografija

Provincijos pietinė dalis kalnuota, likusią teritoriją užima Baktrijos lyguma. Būdingos stepės, pusdykumės ir dykumos.

Gyventojai

Dauguma provincijos gyventojų yra uzbekai ir puštūnai, taip pat gyvena tadžikai, turkmėnai, hazarai, arabai. Dauguma tikinčiųjų yra sunitai, šiitai sudaro mažumą (daugiausia hazarai).
1997–1998 m. Lietuvos Respublikos Prezidento rinkimai

1997-1998 metų rinkimai vyko nuo 1997 m. gruodžio 21 d. iki 1998 m. sausio 4 d. Juos laimėjo Valdas Adamkus. Pirmame ture balsavo 1 875 148 žmonių (71.45 % rinkėjų), antrame – 1 937 786 (73.66 % rinkėjų).
Pirmajame ture Artūras Paulauskas daugiausiai balsų gavo visoje Lietuvoje išskyrus Kauno miestą bei rajoną ir Klaipėdos rajoną, kuriuose dauguma rinkėjų balsavo už Valdą Adamkų.
Antrame ture balsai miestais ir rajonais pasiskirstė apylygiai – Valdas Adamkus rinkimus laimėjo vos 0,8 % persvara nuo dalyvavusių rinkėjų skaičiaus.
Toronto Raptors

Istorija

1995 m. Isiah Thomas buvo paskirtas generaliniu vadybininku ir pakvietė vyr. trenerio pareigoms Brendan Malone. Tą vasarą lyga išsiplėtė dviem komandomis – Toronto „Raptors“ ir Vankuverio „Grizzlies“. Papildomo šaukimo pirmu numeriu jie pakvietė Čikagos „Bulls“ įžaidėją ir tritaškių specialistą BJ Armstrong. Thomas nusprendė lipdyti komandą apie pagrindinį klubo ramstį Damon Stoudamire. Pastarasis laimėjo NBA metų naujoko titulą vidutiniškai pelnydamas 19 taškų ir asistuodamas 9.3 karto per rungtynes. Ši naujokų komanda įveikė būsimus čempionus Čikagos „Bulls“, kurie 1995–1996 m sezoną patyrė tik 10 pralaimėjimų.
Pirmas sezonas: 21 pergalė – 61 pralaimėjimas
2019 metais pirmą kartą klubo istorijoje tapo NBA čempionais finale įveikę Golden State Warriors ekipą. Finalo serijos naudingiausiu žaidėju buvo pripažintas Kawhi Leonard.
KK131

Aprašymas

Kelias prasideda Alytuje, Santaikos gatvėje. Eina per Alytaus, Lazdijų, Marijampolės rajonus, Kalvarijos savivaldybę. Prie kelio yra šie miestai ir gyvenvietės: Luksnėnai, Varanauskas, Santaika, Peršėkininkai, Mergalaukis, Simnas, Kavalčiukai, Krosna, Naujiena, Jusevičiai. Baigiasi Kalvarijoje, Alytaus gatvėje, trišalėje sankryžoje su  201  Marijampolė–Kalvarija .
Alytuje kertasi su  132  Alytus–Seirijai–Lazdijai  ir geležinkeliu, vedančiu iš Alytaus pramonės mikrorajono, piečiau Angininkų kerta Peršėkės upę, Kavalčiukų kaimo teritorijoje kerta Marijampolės – Alytaus geležinkelį, ties Krosna jį kerta darsyk, Naujienose kerta Šeštokų – Marijampolės geležinkelį.
BWBL

BWBL – Baltijos moterų krepšinio lyga. Lyga buvo įkurta 1994 gegužės 21 d. Daugiausia 7 kartus lygos čempionu yra tapęs Vilniaus TEO klubas.
Aveliškės

Istorija

1689 m. kaimas minimas Molėtų krikšto metrikų knygoje. 1697 m. minimos kaip Baroniškės, 1747 m. – Avelės.
Baker & McKenzie

Baker & McKenzie (BMCK arba B&M) – didžiausia verslo teisės advokatų kontora (2008 m.), tarptautinė teisinių konsultacinių paslaugų teikėja. 1949 m. įkūrė Russell Baker Čikagoje. Per 3600 advokatų 70 biuruose 38 valstybėse (2008 m.); pagal advokatų skaičių Baker & McKenzie yra didžiausia teisinių paslaugų firma pasaulyje.
Gremolata

Gremolata (it. gremolada) – tradicinis Lombardijos virtuvės pagardas iš kapotų žalumynų, citrusinių žievelių bei prieskonių. Tradiciškai gremolata gardinami troškinti mėsos patiekalai. Mišinys į patiekalą dedamas baigiant gaminti – kad išliktų kuo daugiau aromato. Osso buco – troškinta veršio koja gardinama šiuo mišiniu prieš pat valgant. Tradiciškai pagardui naudojama petražolė, česnakas, trinta citrinos žievelė, tačiau modernioje virtuvėje pagal tą patį principą naudojami ir kiti žalumynai – čiobreliai, šalavijai, rozmarinai, pridedama ančiuvių, Parmezano sūrio, apelsinų žievelės.

Šaltinis

Cucina Italiana. Das große Buch der Italienischen Küche. Accademia Italiana della Cucina, ISBN 3-7735-5317-X
Absoliutusis pranašumas

Absoliutusis pranašumas (angl. absolute advantage) – mažesnės gamybos išteklių (žaliavų, darbo, kapitalo) sąnaudos bet kokios produkcijos vienetui pagaminti, palyginti su kitais gamintojais. Šios teorijos autoriumi buvo Adamas Smitas, vienas pirmųjų liberalių ekonomistų.

Pavyzdys 1

Šalis A gali pagaminti produktą x naudojant vieną darbo jėgos vienetą.
Šalis B gali pagaminti produktą x naudojant du darbo jėgos vienetus.
Šalis A turi absoliutų pranašumą palyginti su Šalimi B gaminant produktą x.
Kristen Stewart

Biografija

Stewart gimė ir užaugo Los Andžele, Kalifornijoje. Jos tėvai yra John Stewart, televizijos prodiuseris, kuris dirbo Fox televizijos kanale, ir Jules Mann-Stewart, scenaristė, gimusi ir augusi Australijoje. Kristen turi vyresnį brolį Cameron B. Stewart ir dar du įvaikintus brolius Dana ir Taylor.
Kristen karjera prasidėjo, kai agentas ją pastebėjo vaidinančią Kalėdiniame mokyklos spektaklyje, kai mergaitei buvo aštuoneri. Kristen savo pirmuosius vaidmenis gavo „Disney“ televizijoje ir filme „The Safety of Objects“. Neilgai trukus po šio filmo Kristen gavo galimybę suvaidinti su viena iš garsiausiu Holivudo aktorių – Jodie Foster. Kristen vaidino aktorės dukterį filme „Panikos kambarys“ (2002 m.). Stewart tuo metu buvo vos 12, už šį vaidmenį ji buvo nominuota Jaunųjų artistų apdovanojimuose ir gavo pripažinimą Holivude.
Vos sulaukusi septyniolikos aktorė gavo galimybę nusifilmuoti „Saulėlydyje“ (2008 m.), kartu su Robert Pattinson, kuris vaidino vampyrą Edvardą Kaleną. Filmas buvo pastatytas pagal to paties pavadinimo knygą, kuri jau tuomet buvo sulaukusi didžiulio populiarumo . Fanai visame pasaulyje nekantravo pamatyti ekranizuotą mirtingosios merginos meilės istoriją. Kristen nusifilmavo ir kitose „Saulėlydžio“ sagos dalyse, įkūnydama mirtingąją vampyro mylimąją Belą.
Kęstutis Rudžionis

Biografija

Pirmasis treneris Antanas Komskis. 1995 ir 1996 m. Lietuvos čempionas.
Dirbo apsaugos tarnyboje „Likurgas“. Karjerą baigia salės futbole.
Virgin Interactive

Istorija

Palikęs „Thorn EMI“, 1982 m. Nick Alexander įkūrė „Virgin Games“. Būstinė buvo Londone. Pradžioje įmonė rėmėsi laisvai samdomais programuotojais, kiek vėliau įmonės branduolį sudarė penkių programuotojų komanda, žinoma Gang of Five vardu. Pirmieji komerciškai sėkmingi produktai buvo „Sorcery“ ir „Dan Dare“.
1987 m. įsigijus „Mastertronic“ įmonė ženkliai išsiplėtė. Ilgą laiką „Virgin“ buvo tarp pirmaujančių kompiuterinių žaidimų industrijos narių, stipriai prisidėjo prie kompiuterinių žaidimų išpopuliarinimo. Paskutiniajame amžiaus dešimtmetyje žiniasklaidos bendrovėms, kino studijoms ir telekomo kompanijoms ėmus investuoti į kompiuterinių žaidimų pramonę industrijos požiūris ėmė kisti, o viso to sūkuryje buvo ir „Virgin“. Susidomėję „Virgin“ kuriama multimedijos produkcija, žiniasklaidos milžinai „Blockbuster“ ir „Viacom“ ją įsigijo. „Virgin“ padalinys JAV buvo įsikūręs ne taip toli nuo Holivudo, tad tai turėjo įtakos įmonės kuriamai produkcijai. Buvo sudarytos partnerystės su to laikmečio stambiausiomis kino kompanijomis, kaip antai „Disney“, imta kurti tokių žymių ekranizacijų, kaip antai „Liūtas karalius“, „Aladinas“, „Robokopas“ ir „Terminatorius“, adaptacijas. Europoje įmonė platino tokių įmonių, kaip antai „Capcom“ ar „id Software“ atitinkamai kurtas žaidimų serijas „Resident Evil“ ir „Street Fighter“ bei „Doom“.
„Virgin Interactive Entertainment“ liovėsi gyvavusi apie 2003 m., kuomet ją įsigijo prancūzų leidėjas „Titus Software“ ir tų pačių metų liepos mėn. performavo į „Avalon Interactive“.
Harri Holkeri

Biografija

1962 m. baigė politologijos studijas Helsinkio universitete. 1970 m. išrinktas Eduskuntos (Suomijos parlamento) deputatu. Būdamas vos 34 metų amžiaus 1971 m. išrinktas Nacionalinės koalicijos partijos pirmininku (buvo jauniausias politinės partijos vadovas Europoje).
1978–1987 m. H.Holkeris buvo Suomijos banko direktorių tarybos narys. 1982 ir 1988 m. kandidatavo Suomijos prezidento rinkimuose (rinkimuose buvo antras ir trečias)
1981–1987 m. buvo Helsinkio miesto tarybos narys. Po 1987 m. parlamento rinkimų jis suformavo vyriausybę ir tapo pirmuoju dešiniosios pakraipos premjeru Suomijoje po karo. Valdančiąją koaliciją jis sudarė kartu su Suomijos socialdemokratų partija bei Suomijos centro partija.
1991 m. palikęs premjero postą, buvo aviakompanijos „Finnair“ valdybos pirmininkas, vėliau aktyviai dalyvavo sprendžianti tarptautinius konfliktus – buvo taikos plano Šiaurės Airijoje autorius, 2003 m. paskirtas vadovauti JT misijai Kosove. Iš pareigų atsistatydino 2004 m. dėl sveikatos būklės.
Rudiškiai

Aplinkinės gyvenvietės

Gaižaičiai – 17 km 
 Staneliai – 2 km
JONIŠKIS – 15 km
GATAUČIAI – 9 km
MEŠKUIČIAI – 12 km

Pavadinimo kilmė

Vietovardis kilęs nuo šalia esančių Rūdos laukų, senovėje iš jų buvo imama balų rūda ir gaminama geležis.
Karceviškiai (Šilutė)

Pavadinimas

Kaimas nuo 1818 m. vadintas Klein Kartzewischken, 1889 m. dar ir Neu Karzewischken.